
RESUMEN ¡pr Poe Minister 


UN ANA DITRABOU | Evelyn Wever- Croes 


CU E MESUN DEDICACION Y EMPEÑO LO 
SIGUI TRAHA PA PROGRESO Y BIENESTAR 
DI COMUNIDAD 


Un aña despues cu pa 
mi sorpresa mi a bira 
votegetter di Aruba, 
trabou a sigui mes un 
duro. E no a bira mas 
fasil, mi no por nenga. 
Maske nos ta e isla cu 
mas fuerte e crisis di 
Covid a dal, tambe nos ta esun cu mas lihe ta recuperando. 
Esaki ta danki na prome luga, na abo, e ciudadano, cu ta lanta 
tur mainta cu determinacion pa hiba no solamente abo, bo 
famia, sino Aruba dilanti. 


“Mira mi dushi isla 
recupera, ta mi motivacion 
pa lanta tur mainta 
determina, cu hopi fe y 
mira con poco poco pero 
sigur, nos ta logrando. 


Gobierno no por logra nada si nos no haci'e hunto. Hunto nos 
ta logra un Aruba fuerte y resiliente. 

Prome Minister Evelyn Wever — Croes, liderando Ministerio di 
Asuntonan General, Innovacion, Organisacion Gubernamental, 
Infrastructura y Planificacion Teritorial, a enfrenta hopi reto. 

Den cuadro di stabilisacion di e situacion financiero di Pais 
Aruba, Prome Minister mester a traha riba un Gobierno 
mas eficiente reduciendo su gastonan. A haci hopi esfuerso 
den cuadro di e Landspakket, pa crea mas eficiencia den 
gobenacion, a baha gastonan di personal desde 2018 y cada 


Presentation: 


aña a sigui baha esaki. A traves di e proyecto di VUT, mas di 
115 persona a haci uzo di esaki contribuyendo asina na baha 
gasto tambe. 


Ademas a traha riba fortifica Aruba su pilar democratico. 
Contraloria General / Algemene Rekenkammer (ARA) a haya 
hopi atencion y a percura pa e hunta di ARA su miembronan ta 
completo. Banda di esaki a asisti nan na organisa e Conferencia 
Internacional CAROSAI. ARA tin un trabou importante cual ta 
pa asisti Gobierno y principalmente Parlamento di Aruba den 
percura pa mas transparencia y eficiencia den Gobierno y pa 
asina Parlamento por controla Gobierno miho. 

EVALUACION DI CFATF, Prome Minister a traves di su Ministerio a lidera e comision cu 

a traha riba esaki na Aruba, cual a yuda hopi cu e evaluacion. 
Pa loke ta trata e evaluacion di CFATF, Aruba a score excelente Tur e esfuersonan aki a haci cu Aruba ta posiciona como 
pa loke ta integridad financiero di nos pais. number dos den Caribe pa integridad financiero. 


COVID cu a sifia nos hapi, principalmente cu semper mester ta bon 
prepara. 

Durante e prome aña di gobernacion, Gobierno a dedica hopi P’esey a inverti den Bureau Rampenbestrijding Aruba (BRA) 

atencion na Covid. Recientemente a de-escala y a bay den cu awor tin centronan di entrenamento pa por yuda tur hende 

fase di rehabilitacion. Sinembargo ta wak bek na un periodo pa ta miho prepara den caso di cualkier calamidad. 

Diferente avanse a tuma luga tambe riba tereno di innovacion 
y digitalisacion. A traves di inversionnan den e Departamento 
Directie Informatievoorziening en Automatisering (DIA), ta 
asistiendo departamentonan di Gobierno pa digitalisa y hiba 
procesonan na otro nivel di eficiencia. 


Pa loke ta innovacion, a realisa hopi proyecto a traves di Futura. 

Entre otro, tabatin “Innovation Summit” cu a wordo hopi bon 
bishita pa personanan cu tin e entusiasmo pa reinventa nan 
mes. 


Futura a traha riba diferente otro proyecto pa trece innovacion 
mas cerca di muchanan y adultonan, pa asina yuda pa cada 
uno ta prepara pa desaroyonan di futuro. 


Banda di esaki recientemente a anunica e Edutech Fund, e 
fondo di 400 mil florin cu tin disponibel e afia aki pa scolnan. 
Maestro, cabesante, alumno y/of mayornan por bin cu 
proyectonan di innovacion, inscribi y gana. 


Mi. EduTechAruba.org 

DEPARTAMENTONAN DI 
INFRASTRUCTURA 


DOW 

Den e afia aki di inversion y oportunidad, departamentonan 
di infrastructura a traha duro hunto pa asina yuda stimula e 
inversionnan cu tin mester pa recuperacion di Pais Aruba. 
Prome cu inicio di afia escolar nobo, DOW a traha duro y 
prepara diferente scol. 

Banda di esaki, nan a traha tambe riba varios proyecto di 
turismo, entre otro na Rodgers Beach, proyecto di santo blanco 
na Boca Catalina, Arashi y Eagle Beach. Nan a construi e 
rotonde na Palm Beach y e rotonde na Adrian Lacle Boulevard 
- Wilhelminastraat. Pues hopi trabou a wordo haci apesar cu 
tabatin poco fondo. 


DEPARTAMENTO DI DTI 

Departamento di DTI a concentra riba siguridad como tambe 
riba e tema di ATV/UTV pa trece nan den cuadro di siguridad, 
respetando naturalesa. Mester menciona cu DTI tabata envolvi 
tambe cu luznan di caya. 


KADASTER 
Pa loke ta Kadaster, a concentra riba digitalisacion y pa prome 
biaha den hopi tempo, por paga cu ATM. 


DIP 

Departamento di Infrastructura y Planificacion (DIP) tin su 
retonan, manera ta conoci tin investigacionnan penal andando 
na e departamento pa motibo di mal maneho hiba den 
pasado pa e ministernan di infrastructura anterior, cual tin e 
departamento manca. Sinembargo, ta trahando duro pa por 
surpasa esakinan unabes cu e casonan penal finalisa, pa DIP 
por mehora su servicionan na comunidad. Aworaki e enfasis ta 
riba e ROPV cual ta e plan di desaroyo teritorial, pa trece regla 
y orden. 


Di e manera aki, e departamentonan cu ta resorta bou di 
Ministerio di Asuntonan General a traha pa mehora servicio 
na nos comunidad. Den esaki, CENSO ta un ehempel cu 
ta brindando un tremendo servicio. Lo enfoca pa mehora 
servicio na tur Hulpbestuurskantoor / MFA tambe y haci 
esaki mas eficiente y lihe pa cada ciudadano. Riba e reto di 
legislacion, ta trahando pa elimina e atraso cu tin y adapta 
nos leynan na e necesidadnan di awo. 


e 


Tur esaki a aò realisa den apenas 1 aña, y nos por garants cu e añanan nos dilanti, 
Gabinete Wever - Croes Il lo sigui traha cu e mesun empeño y cu e mesun dedicacion y energia, 
pa crea progreso y bienestar pa henter comunidad” 

Minister Ursell Arends riba 1 aña di gobernacion 


A acerca e gobernacion aki for di e punto di bista cu tin cierto 
reto of proyectonan cu mester eherce, pa por mehora e calidad 
di bida pa nos comunidad y pa e proximo generacionnan. Pa 
por logra esaki y pa por brinda solucion, e gobierno mester 
ta dispuesto pa mira problema di un otro perspectiva, y traha 
horizontal entre ministerionan pa enfoca riba solucionnan 
duradero, en bes di “quick fix". 


Mirando bek na e prome aña, por informa cu mi ministerio 
a enfoca riba adapta y/of actualisa leynan existente, como 
tambe crea leynan nobo den casonan necesario. Den tur 
departamento cu ta cai bou di TINO, a enfoka pa mehora 
funcionamento basa riba rendibilidad financiero y maneho 
sostenibel. 


Nos a bin ta brinda sosten y hermentnan necesario pa 
hisa calidad di servicio y eficiencia di personal, aplicando 
principionan general di bon gobernacion. Caminda ta posibel, 
nos a logra reduci gastonan publico, gastonan inecesario por 
ehempel, den huur, lease, y otro tipo di servicionan. 


Mester a bin realisa, den tur analysis cu a haci, cu Aruba no 
por warda mas. Aunke cu nos tin crisis financiero riba nos 
lomba, tin un necesidad desespera pa kick-start solucionnan, 
mientras ta buscando manera pa mehora procesonan of crea 
algun nobo na caminda. 


Djis pa menciona algun: 

Na RWZI Bubali, na dump di Parkietenbos, den Serlimar y pa cu 
maneho di desperdicio den su totalidad. Den Departamento di 
Transporte y e structura di haci peticion pa permiso, y tambe pa 
crea confiansa den e integridad di procesonan gubernamental. 


Un di e prome punto di preocupacionnan tabata pa segura 
un futuro limpi pa Aruba — protehando nos medio ambiente 
y e derecho di naturalesa. A trece sector priva hunto cu 
sector publico, por medio di Trash2Cash, pa conhuntamente 
inventarisa solucionnan pa e problema enorme di desperdicio. 
Hunto cu stakeholders nos ta creando un maneho di desperdicio 
pa Aruba, caminda reduci, reuza y recicla ta keda central. 


Den e vision aki, tur ciudadano como tambe Bureau city 
Inspector tin un tarea sumamente importante. Tambe nos a 
segura Serlimar su existencia door di dialogo y mustrando e 
determinacion di nos ministerio pa trece cambio structural den 
e compania Sui Generis. 

Nos a bin ta empodera e sector primario, pa asina promove 
siguridad di alimento local. Pronto lo brinda awa di RWZI pa nos 
agricultornan, creando oportunidadnan nobo. Nos a empodera 
Santa Rosa mas ainda, pa por sigui pusha modernisacion di 
nos agricultura. Tambe ta sigui crea colaboracion importante 
entre diferente organisacionnan den e industria, pa sigui 
comparti informacion, conocemento, y tambe inspiracion pa 
legislacion. 


Nos ta logrando pa crea maneho di regulacion pa pesca y 
spearfishing conhunto cu stakeholders - un maneho cu ambos 
ambientalista y esnan cu ta practica esaki, por sostene. 


Pa nos hendenan cu a lanta Aruba, nos adultonan mayor, ta 
bai percura cu tur punto di preocupaccionnan cu nos adultonan 
mayor por tin por wordo atendi cune bou un solo capa, Directie 
Ouderenzaken. Unda informacion di cuido y bienestar mester 
ta accesibel pa nos comunidad y ta keda e prioridad. 


Ta trahando pa structura e industria di cuido di adulto mayor, 
asina implementando un beleid cu ta tuma miho practicanan di 
e industria, mientras tambe adapta un nivel di calidad cual tur 
cas di cuido mester atene na dje. 


Den transporte, a duna oido na e preocupaccionan den e 
departamentonan. 

Entre otro a percura pa por tin cooperacion estrecho cu ICAO, 
pa por keda trece mehoracionnan na aeropuerto y asina 


garantisa e siguridad di tur pasahero. Tambe nos ta buscando 
oportunidadnan den sector maritimo pa afiadi na Aruba su 
portfolio economico. 


Tin hopi retonan pa resolve den transporte publico. Hunto 
cu Departamento di Transporte Publico ta percurando pa 
digitalisacion di e procesonan aki, manera por ehempel, e 
status di peticionnan haci na DTP. Asina nos ta aporta na trece 
transparencia den procesonan andando. 


Den Cuadro di Integridad, a percura pa ekipa Bureau Integriteit 
Aruba adecuadamente pa eherce nan funcion di control. 
Nos ta haciendo trabaounan importante riba tereno di Good 
Corporate Goverance — y mientras e pasonan cu e ministerio 
ta hasiendo ta tuma tempo pa duna fruta — ta pasonan grandi 
den e bon direccion. 


Procesonan cu mester a ser introduci hopi aña atras, nos ta 
haya nos ta introduci den un forma accelera. Pa evita mas daño 
na salud di nos hendenan, di nos medio ambiente, y preveni 
cualkier daño permanente na nos producto turistico — lo tin 
espacio pa mehoracion, pero no tin espacio pa warda mas. 


Nos hendenan tin e capacidad y determinacion, pero mas 
cu tur cos, nos tin e carakter pa sobre pasa tur reto. Nos a 
demostra esaki den historia di nos pais y nos lo sigui demostra 
esaki na mundo henter. 

RESUMEN Xiomara Maduro 


UN ANA DITRABOU | Minister di Finansa y Cultura 

Minister di Finansa ta elabora riba trabaonan di e prome aña di gobernacion: 


GOBIERNO A SA DI CUMPLI CU TUR SU 
DEBERNAN FINANCIERO Y A TRAHA PA MANTENE 
E CREDIBILIDAD FINANCIERO DI NOS PAIS 


Trabou serio ta wordo haci pa Aruba por conoce stabilidad financiero na 
bienestar di un y tur 


Den lineanan grandi Minister Xiomara Maduro ta splica riba e 
trabaonan cu a wordo realiza den e prome afia di gobernacion 
Gabinete Wever-Croes Il. COVID19 a afecta nos finansa 
publico grandemente y den e prome afia di gobernacion 
nos a dedica pa reduci e deficit cu e pandemia aki a trece 
cune pa Aruba. E deficit di 1028 miyon florin ta wordo reduci 
grandemente den apenas 3 afia di tempo. Tur esfuerso ta dirigi 
pa Aruba por conoce atrobe un surplus. 

ESTADO DI FINANSA PUBLICO 


CAMBIO PRESUPUESTO 2022 Y PRESUPUESTO 2023 
Den 3 afia di tempo a reduci e deficit grandemente rumbo pa un surplus. 

Gobierno a sa di cumpli cu tur su debernan financiero 
Den e prome aña di gobernacion, Gobierno a sa di cumpli cu 
tur su debernan financiero y a traha pa mantene e credibilidad 
financiero di nos pais. Aruba a mantene su rating di inversion 
cerca Standard 8 Poor's y Fitch cu a cambia Aruba su rating di 
negativo pa stabiel, cu ta un noticia positivo pa Aruba por atrae 
inversionistanan. 


Aruba ta score positivo den e lucha contra labamento di 
placa y financiamento di terorismo 
Un otro logro pa Pais Aruba ta e evaluacion positivo cu Aruba 


a ricibi di Caribbean Financial Action Task Force (CFATF). 
Aruba y Bermuda tabata e unico dos paisnan den region di 
Caribe cu un score positivo den e lucha contra labamento di 
placa y financiamento di terorismo. Esaki ta un sefial fuerte na 
inversionistanan cu Aruba su sistema financiero ta uno integro. 


Ta sigui cumpli cu condicionnan di Hulanda pa ricibi 
sosten di likides y cu Landspakket 

Gobierno a sigui traha na un forma constructivo pa sigui cumpli 
cu e condicionnan di Hulanda pa por ricibi sosten di likides y 
tambe pa por cumpli cu e Landspakket acorda entre Hulanda y 
Aruba. Pa nos Pais por ta mas fuerte y resiliente den cuadro di e 
ehecucion di e Landspakket a introduci un garantia di deposito 
pa sigura stabilidad di nos sistema financiero y proteccion di 
e consumidor. A haci investigacion riba, entre otro, maneho y 
otorgacion di subsidio y ta bay fortifica e funcionamento di e 
departamentonan crucial pa maneho financiero di Pais Aruba. 

Continuacion GOBIERNO A SA DI CUMPLI CU TUR SU DEBERNAN FINANCIERO.... 


Gobierno ta trahando riba cambionan pa un sistema fiscal 
mas simple y husto 

Riba tereno fiscal gobierno a prepara cambionan pa yega na 
un sistema fiscal mas simpel y husto pa Aruba. Na comienso di 
aña a organisa session di 'stakeholders' pa asina haya informa, 
ricibi comentario y sugerencia di varios gremio. A prepara pa 
e introduccion di un sistema di BTW, pero debi na e inflacion 
mundial creciente, a pospone esaki y na su lugar ta prepara un 
'Plan di Impuesto 2023' cu ta keda presenta fin di september 
proximo. 


Gobierno ta presenta Presupuesto 2023 na tempo 

Riba e tereno presupuestario, Gobierno a traha pa cumpli 
na presenta presupuesto 2023 na ora, conforme locual nos 
Constitucion ta prescribi. Esaki despues di 15 aña cu Gobierno 
no a logra entrega prespuesto na ora na Parlamento di Aruba. 


A contene gasto di personal y baha gasto di servicio y 
producto 

Den e prome aña di gobernacion a traha na un manera 
responsabel pa reduci gasto di gobernacion door di contene 
gasto di personal y baha gasto di servicio y producto. Tambe 
a percura pa hiba un maneho di no crea debe innecesario, pa 
asina baha e presion riba nos finansa publico. 


Minister Maduro ta enfatisa, cu den e temponan dificil aki, 
Pueblo por tin e trankilidad cu trabou serio ta wordo haci pa 
Aruba por conoce stabilidad financiero na bienestar di un y tur. 


Aruba's Ratings History 


2002 2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021 2022 


PRESUPUESTO 2023 


IMPACTO COVID RIBA FINANSA PUBLICO 


Gobierno a mantene gasto di personal bou di norma 

Minister di Cultura ta elabora riba trabaonan di e prome ana di gobernacion: 

Cultura tin un papel clave den e desaroyo duradero di un Pais 


Pa locual ta e prome aña di Gabinete Wever-Croes II, Minister 
Xiomara Maduro ta splica den lineanan grandi e trabaonan 
realiza bao di e maneho di 'Cultura bo tin cu bib'e.' Cultura tin un 
papel clave den e formacion di e hende, e desaroyo duradero di 
nos Pais y ta instrumental pa Aruba su economia, bida social, 
medio ambiente y bienestar general. Pa e diversificacion di 
Aruba su economia, cultura tin un rol escencial den e sector 
prometedor di e Industria Creativo. Den e prome aña di 
gobernacion, Gobierno a dedica na e celebracionnan cultural 
importante di nos pais, caminda a reconoce nos baluartenan 
cultural y a traha pa expone nos herencia cultural. 


p-o 
STATUS APARTE 
Aruba ta di nos tu 


os tur 


= sa at 


Gabinete Wever - Croes I] ~ a 


Conferencia 35 aña Status Aparte 

Pa conmemora e 35 aniversario di Status Aparte di Aruba, 
Gobierno a organisa e Conferencia '35 Aña Status Aparte, 
Aruba ta di nos tur.' Un conferencia den cual por a aprecia 
e historia di e comienso, e lucha, e desaroyo y e miras pa 
futuro di Aruba como Pais autonomo den Reino Hulandes. E 
mensahe principal di e conferencia tabata, 'Aruba ta di nos tur 
y Aruba mester di nos tur pa por surpasa e retonan nos dilanti.' 


Programa Educativo “Kibra Coco” 

Pa nos hobennan por siña y biba nos cultura, a introduci 
un programa educativo na television pa muchanan di scol 
preparatorio y basico yama Kibra Coco. Esaki ta un quiz cu ta 
pone atencion na nos dianan di celebracion nacional manera, 
Dia di Betico, Dia di Himno y Bandera y San Juan - Dera Gay. 
Hunto cu esaki a traha riba tres video informativo 'Historia di 
Nos Gran Libertador Betico Croes', 'Conoce Nos Himno, Nos 
Bandera y Nos Escudo' y 'Dia di San Juan - Dera Gay | Nos 
Tradicion". 

Parada Nacional di Luz - Cend’e Mecha 

Pa reactiva Aruba su nos economia y como parti di e ‘Exit 
Strategy Covid 19,' Gobierno a organisa un Parada Nacional 
di Luz. Cu esaki a ‘Cend’e Mecha’ pa e preparacion oficial 
di locual ta trata e exposicion cultural di mas grandi di Pais 
Aruba cu ta Carnaval. E gozo, alegria, union y creatividad den 
e colornan di e Bandera di Pais Aruba a resalta den e Parada 
Nacional di Luz. 


Diamars 20 September 2022 
Continuacion A DEDICA NA E CELEBRACIONNAN CULTURAL IMPORTANTE DI NOS PAIS.... 


Reconocimento na nos Baluartenan Cultural 
Gobierno a reconoce varios Baluarte Cultural, entre nan, sr. 
Janiro Eisden pa su 30 afia cu ela dedica na farandula di 
Aruba, sr. Etty Toppenberg den feliz memoria pa deleita y yuda 
nos tene nos herencia cultura bibo pa mas di 65 afia, Massive 
Brassband bou direccion di sr. Reinwald Roderich Lopez pa 
promove nos musica di Asambeho den e parke mas bishita na 
mundo Disney Magic Kingdom y sr. Jossy Brokke, e voz di oro, 
pa su 60 afia den farandula. 


Promove arte bou di nos hobennan 

Pa por fomenta arte bou di nos hobennan, a sigui cu 
competencia di Arte di Palabra, Poeta di Patria, Dream-Dare- 
Do, Gang di Arte y tambe gobierno a instala un comision pa 
presenta un plan pa educacion cultural na scol. 


Campaña 3C - Colecta-Conoce-Conserva 

Pa conserva y expone nos herencia cultural, Gobierno a 
organisa un campafia 3C-TRECE cu e meta pa Colecta- 
Conoce-Conserva documento, potret y informacion digital cu 
ta importante pa keda archiva y exponi na conocemento di nos 
comunidad. Di e manera aki ta conscientisa nos comunidad 
di e balor pa conserva material historico cu ta forma parti di e 
memoria colectivo di nos Pais. 


Produccion di programanan educativo y informativo 
Gobierno a produci tambe programanan educativo y informativo 
na television. Asina nos por a mira e programa ‘Cera Conoci 
cu RCC Aruba”, cu ta un grupo di acrobacia cu ta representa 
Aruba riba tarima internacional. Alabes a produci un programa 
tocante 'Conscientisacion di e Dia di Dera Gay' y tambe 
"Historia di Esclavitud na Aruba' pa asina nos como comunidad 
por acepta nos pasado di sclavitud for di un perspectiva di 
libertad. 


Minister Maduro ta finalisa recordando cu Cultura tin un papel 
clave den desaroyo duradero di un Pais. Cultura ta instrumental 
pa economia, bida social, bienestar general y medio ambiente 
di un Pais. Como mandatario lo sigui traha duro riba e industria 
creativo, cu lo bay keda desaroya durante e transcurso di 
proximo afianan. 

Dangui Oduber 


RESUMEN 


UN ANA DITRABOU pi di Turismo y Salud Publico 


LOGRONAN DI TURISMO DEN E PROME ANA DI 


GOBERNACION TA IMPRESIONANTE 


Despues di e afia Parlamentario ya ta marca e prome afia 
den gobernacion di Gabinete Wever-Croes Il. Den cuadro di 
esaki Minister di Turismo y Salud Publico sr. Dangui Oduber ta 
elabora riba e logronan mas importante pa pais Aruba pa locual 
ta trata ministerio di Turismo. E prome aña di gobernacion pa 
locual ta e nos turismo sigur tabata uno hopi exitoso y nos 
por ta hopi orguyoso di e prestacion di nos turismo, asina e 
mandatario a expresa. 


Den luna di januari 2022 gobierno a anuncia e “Exit Strategy”, 
aki a delinea con Aruba ta sali di e pandemia pa asina enfoca 
riba e recuperacion di nos turismo. Danki na esaki awe nos 
por ta hopi contento cu e resultadonan cu nos a ricibi. Un 
recuperacion di nos turismo cu ya caba ta surpasando e nivelnan 
di aña 2019 cu ta un aña record pa Aruba. Tur e indicadornan 
di turismo ta indica esaki, por ehempel e cantidad di bishitante, 
e Rev Par (revenue per available room), e Average Daily Rate 
y e tourism receipt. 


E tourism receipt ta un di e indicadornan mas importante cu ta 
midi e calidad di turista cu tin na Aruba, esaki ta wordo midi pa 
Banco Central. Caminda ta midi cuanto placa e turistanan ta 
laga atras den Aruba su economia, aki por a mira un aumento 
den e tourism receipt den comparacion cu aña 2019. Banco 
Central a raporta un crecemento di Aruba su economia den 
e prome cuartel di 2022 di 16.2%. Tur esaki ta danki na e 
cresemento di nos turismo y e strategia di recuperacion cu a 
enfoca riba dje. 


Minister Oduber a duna di conoce cu banda di tur esaki tin varios 
proyecto cu ta andando y tin cu ta bay cuminsa e aña aki. Un 
di e proyectonan cu ta andando ta e renobacion y ampliacion 
di nos aeropuerto esta e proyecto di Gateway 2030. Esaki ta 
un proyecto hopi importante cu tin un inversion di 140 miyon 
dollar cu ta crea cuponan, ta crea un spinoff economico. E ta 
un proyecto cu ta mehora e infrastructura di nos aeropuerto, 
aumenta e capasidad maximo di nos aeropuerto caminda 
nos por brinda un mihor servicio na nos bishitantenan y nos 
localnan. 


E mandatario a sigui bisa cu un otro proyecto grandi y importante 
ta e proyecto di Port City cu a keda anuncia recientemente. 
Esaki ta un proyecto di alrededor di un 1 biyon florin cu ta bin 
di sector priva. Placa cu APA genera di e proyecto aki lo bay 
wordo inverti bek den e infrastructura, caretera, landscaping, 
boardwalk y mantencion di esaki. E destaho publico ta bay 
cuminsa e aña aki y e proyecto mes lo cuminsa na aña 2023. 


Den cuadro di diversificacion di nos turismo gobierno a anuncia 
diferente partnership nobo. A anuncia buelonan nobo di Sarpa 
Airlines directamente for di Colombia, Wingo Airlines tambe a 
anuncia buelonan adicional for di Colombia. Un logro historico 
tabata e anuncio di British Airways cu lo bula un buelo directo 
for di London cu pa añas tabata tin negociacionnan andando. 
E aña aki a intensifica e negociocionnan y pone e fondonan 
disponibel pa por a “seal the deal” di e acuerdo entre pais Aruba 
y British Airways. Esaki sigur ta un logro grandi y historico den 
cuadro di nos diversificacion. 

Continuacion LOGRONAN DI TURISMO DEN E PROME ANA DI GOBERNACION.... 


Ministerio di Turi EN 


y Salubridad Put NY F 


Un lista di e logronan den Turismo 

. Proyecto di boei a keda ehecuta y a trece mas seguridad 
pa landradonan local y tambe e turistanan na e areanan cu 
lo bay haya boei ta, e area di Arashi, Malmok, Tres trapi, 
Palmbeach y Costa Linda. 

. Proyecto di Gateway 2030 Fase 1A 


° A trece diferente aeroliñanan manera Sarpa Airlines 

O Sarpa Airlines : Medellin, Colombia - Aruba 

(0) British Airways : London, Inglatera - Aruba 

. Restauracion completo di e trapi na Rodgers Beach 

. Afirma un MOU cu Ok2Roam cu ta bay mehora e servicio 
na nos bishitantenan atraves di e Aruba Health Application 

. Recuperacion acelera di nos turismo di 91% den 
comparacion cu aña 2019 

. A trece e barco crusero Meinschiff na Aruba 

. Aruba aricibi su prome Mega Crusero di Royal Caribbean 
Allure of the seas 

. A percura pa e proyecto di bari pa reciclahe na nos 


beachnan ta un realidad, esaki ta bay contribui na purba trece 
concientisacion den cuadro di e importancia di separacion di 
sushi. Proyecto piloto di ATA, AAA y AHATA. 

e Polis Maritimo a haya un edificio nobo na Aruba Ports 
Authority 

. Continuacion die proyecto BABY BEACHWATERFRONT 
PROMENADE 


. Anuncio di e inicio proyecto di Port City entrante 
November 2022 

. Restoration di Palapa's na Mangel Halto, Baby Beach, 
Tres Trapi, Boca Catalina y Malmok Area 

. Rodgers Beach Iconic and Monumental Stairs restoration 
. Optimatisacion di e contracto di TPEF Ploegen cu 


obhetivo baha gasto y tambe implementa un systema basa 
riba performance. Esaki ta contribui nan mantene TPEF su 
ploeg nan skerpi den nan trabou y alabes asina elavando e 
producto turistico. 


Minister Dangui oduber a termina bisando cu gobierno ta bay 
sigui enfoca pa cumpli cu su maneho, cumpli cu nos vision. Ta 
bay sigui trece turistanan, sigui trece turistanan afluente y sigui 
enfoca riba locual ta e diversificacion. Sin lubida tur locual cu 
ta wordo haci pa mantene producto Aruba competitivo. Di e 
forma aki a anuncia e bunita proyecto na baby beach cu ta 


forma parti integral di e master plan cu a keda presenta caba 
pa e desaroyo di Seroe Colorado. Minister Oduber tawata 
determina pa percura pa despues di pandemia nos turismo 
por bounce forward y e resultadonan di turismo pa loke ta nos 
recuperacion ta impresionante. Aruba ta e di dos pais den 
henter mundo cu a recupera su turismo mas liher. 

Minister Dangui Oduber: 


LOGRONAN DI SALUD PUBLICO DEN E PROME 
ANA DI GOBERNACION 


Ya caba ta marca e prome afia den gobernacion di Gabinete 
Wever-Croes Il. Den cuadro di esaki Minister di Turismo y 
Salud Publico sr. Dangui Oduber ta elabora riba e logronan 
mas importante pa pais Aruba pa locual ta ministerio di Salud 
Publico. Minister Oduber a menciona cu su maneho ta basa 
riba mehoracion di e servicionan, mehoracion di e calidad di 
cuido y enfoca riba e parti di prevencion, invertiendo den esaki. 
Den e maneho aki lo percura pa ehecuta e Plan Nacional 
di Prevencion cu ta un plan cu a wordo crea hunto cu tur 
stakeholders den cuido na Aruba. 


Un otro punto importante cu a logra den cuadro di Plan 
Nacional di Prevencion ta cu a aproba e ley “Landsverordening 
Beperking Tabaksproducten” cu ta prohibit humamento di 
sigaria den areanan publico. E ley aki tambe ta aumenta e 
edad minimo pa cumpra sigaria den e establecimentonan di 18 
pa 21 afia di edad. Sigur un ley hopi importante cu parlamento 
di Aruba a aproba den cuadro di prevencion di salud. 


T e SII Ven az 


Otro logro importante ta e desaroyonan den AruBig, e 
mandatario a duna di conoce cu ta bay sigui enfoca riba esaki 
y traha riba locual ta e instituto di calidad. AruBig tabata un 
logro grandisimo den Gabinete Wever-Croes | cu a sigui traha 
riba dje. Recientemente AZV a contracta e prome dokter 
yui di tera cu a studia den region, e la keda reconoci pa nos 
AruBig y a ricibo su contract di AZV. Asina pueblo por mira 
cu resultadonan concreto con AruBig ta crea posibilidadnan y 
oportunidadnan nobo pa tur esnan cu a studia medicina den 
region. 


Pa locual ta e reforma cu a tuma lugar den AZV Gobierno a 
traha henter un “Road Map” pa haci tur e reformanan necesario 
pa por a cumpli cu e landspakket. Tambe pa por cumpli cu 
deseo cu Gobierno tin pa garantisa cu e fondonan di AZV 
ta keda sostenibel y pagabel. Segun e mandatario Aruba su 
cuido medico ta bou di presion continuo y por medio di e “Road 


Map” cu a ser prepara y disefia cu despues a keda comparti 
cu Gobierno Hulandes. Cu esaki Gobierno di Aruba ta bay 
percura y garantisa cu e fondonan di AZV ta keda manehabel 
no obstante tur e presionnan cu tin. 


CLEESE IEEE 


Centro Libertador Betico Croes 
Diasabra 24 september, 2022 
10:00am - 5:00pm 

booth informativo, checkeo 


gratis y variacion di bebida y 
cuminda saludabel 

Continuacion LOGRONAN DI SALUD PUBLICO DEN E PROME ANA DI GOBERNACION.... 


Entrante 1 januari 2023 pensioen di 
hiehes lo conoce un 


Ministerio di Turismo y Salud Publico Gobierno di Aruba 


Minister Oduber a sigui bisa cu ta trahando tambe riba un 
acuerdo di cooperacion entre HOH y ImSan. Esaki ta den DI PRODUCTONAN DI 


cuadro di eficiencia, den cuadro di reduccion di gastonan. Pa TABACO ACC 


LEY CU TA LIMITA UZO 


nos dos hospitalnan por traha den mihor cooperacion cu otro, 
den esaki Gobierno hunto cu HOH y ImSan ta yegando den e 
ultimo fase pa firma e acuerdo di cooperacion. 

Un lista di e logronan den Salud Publico 


° Introduccion di Ley di tabaco y implementacion 

° Implementacion di AruBig pa asina contribui na un mihor 
control ariba calidad di professionalnan den cuido; 

. Promer dokter yui di tera a drenta registro y firma 
contrato cu AZV 

° Ehecucion Plan Nacional di Prevencion di malesanan di 
NCD's; conferencia Expo Salud den September 2022 y pronto 


lo lansa e healthy lifestyle center cu e meta pa combati NCDs 
(november 2022). 

. E proyecto den cuadro prevencion “Bo estilo di bida, bo 
medicina” esaki ta patronisa door di PAHO PROTEHANDO 


+ A firma un MOU cu Stichting BOB SALUD 


Aumento di e pensioen di biehes di 3% entrante januari 


2023. PUBLICO 


. A lansa e app MiPensioen 


Ta prohibi pa huma 
den luganan publico 


Minister Dangui Oduber a finalisa bisando cu asina Gobierno ta 
bay sigui traha segun e maneho cu tin. Haciendo inversionnan 


HALA 
den cuido pa asina mehora e calidad di cuido y e servicio cu ta DVG ROSEA 
ser brinda na e comunidad Arubano. lidia =— LIBREMENTE 


| 


RESUMEN | Geoffrey Wever 


UN AÑA DITRABOU 


e 
-a 


Como Minister di Asuntonan Economico, Comunicacion y 
Desaroyo Sostenibel, mi ta kere firmemente den e importancia 
di “thinking outside the box” y na mesun momento mi ta balora 
trabounan cu nos professionals a bin ta haci caba. 


Pandemia a siña nos con resiliente nos economia ta si mira 
con Aruba ta recuperando economicamente. Pa 2022 Aruba 
su Gross Domestic Product (“GDP”) lo ta Afl. 5.927, cu ta 
representa un crecemento di 9.2%. Pa 2023 e proyeccion 
ta cu Aruba su GDP lo crece cu 4.0% compara cu 2022 den 
termino nominal. 


Nos a introduci un Vestigingsbeleid completamente modernisa 
a flexibilisa, simplificando e proceso y asina reduci red-tape 
pa stimula clima empresarial y clima di inversion. A elimina 
proceduranan innecesario y largo den e proceso y a digitalisa 
e proceso aun mas haciendo esaki mas eficiente. 

E Vestigingsbeleid nobo tin atencion special pa stimula e 
“Promising Sectors”, cu atencion special pa e principionan 
di sostenebilidad. Tambe nos lo keda cu atencion pa stimula 
actividad economico den Oranjestad y San Nicolas, haciendo 
inversion den e areanan aki mas facil. Cu e YES San Nicolas 
Summit nos a crea un plataforma pa empresarionan nobo of 
estableci traha hunto na progreso di San Nicolas. 


Comision Recuperacion Economico a ser institui pa dialoga 
cu sector priva y demas stakeholders y a draft diferente 
proposicion di incentivanan economico. Proposicionnan di 
incentivanan economico ta trata di 

1) Stimula inversionnan 

2) Desaroya e Promising Sectors 

3) Stimula practicanan economico sostenibel. 

Continuacion RECUPERACION ECONOMICO Y DESAROYO SOSTENIBEL.... 


Desaroyo economico cu Aruba a hiba e ultimo 30-50 añanan 
no por continua di mesun forma. Nos mester ta consciente cu 
pa nos garantisa prosperidad riba nos isla nos mester haci e 
transicion pa un economia cu ta sostenibel, circular y inclusivo. 


Mester haci uzo di energia alternativo, promove siguridad 
di cuminda y awa, y enfoca riba sistema di construccion 
sostenibel. 


Sustainability Fund lo yuda cu financiamiento di proyectonan 
sostenibel. Tambe ta cuminsando cu un Agripreneurial 
DevelopmentPilotProgram den cual lo stimula entrepreneurship 
den e area di agricultura. 


A cuminsa determina e prome pasonan den implementacion 
di e infrastructura di 5G, asina modernisando e infrastructura 
cual lo aporta na posibilidadnan nobo. 


Î y 
Ekprodesk 


y 
exprodesk 


Ampliacion di e productonan di Canasta Basico tabata 
necesario den e tempo cu nos ta pasando aden. Pronto lo 
lansa un campafia di Educacion Financiero pa yuda finansas 
den hogarnan pa yuda ciudadanonan maneha nan finansas 
personal mihor. 


Aruba Fair Trade Authority ta ful den implementacion cual lo 
aporta na un clima di competencia husto cu lo desemboca den 
mihor calidad di servicio, calidad di producto y prijs mas husto 
pa e consumidor. Adicionalmente nos ta trahando pa fortifica e 
Consumentenbond y Consumentenbescherming como e bos y 


defensor di e derechonan di e consumidor. 

Overkreditering y interes excesivo ta un problema di hopi afia. 
Nos a percura pa e ley cu ta regla e credito di consumidor, 
Landsverordening consumentenkrediet, a wordo aproba. 


Pronto lo establece e porcentahe maximo pa interes riba 
prestamo. Tambe lo anuncia un sistema di registracion di 
credito pa evita personanan cai den problema financiero pa 
via di demasiado prestamo. 


Den cuadro di SDGs, meta 10, nos a cuminsa cu e proceso 
pa regla supplementary rights pa parehanan cu a drenta union 
civil asina percura pa nan tin derechonan igual na matrimonio. 


Ta implementando e Sistema Nacional di Estadistica (‘NSS”) 
pa asina gobierno tin un therment pa monitorea di manera mas 
confiabel y obhetivo con gobierno ta uza fondonan disponibel y 
segura cu decisionnan ta wordo haci abase di datos confiabel. 


Economia ta toca nos tur; p'esei desaroyo economico mester 
aporta na calidad di bida di nos tur como ciudadano. P'ami 
como minister di Asunto Economico, Comunicacion y Desaroyo 
Sostenibel ta un gran honor di por a traha e aña aki pa progreso 
di nos pueblo y nos Aruba. 


E aña binidero mi lo sigui enfoca riba progreso di nos 
comerciantenan y tambe mehoracion di e posicion di nos 
consumidornan, fortificando un balans mas husto unda tur 
hende na Aruba haya oportunidad pa participacion husto di e 
riqueza di nos pais, esei ta keda mi compromiso pa cu Aruba. 


<a 
Y 


RESUMEN | Rocco Tjon 


UN AÑA DITRABOU | Minister di Husticia y Asuntonan Social 

ASUNTONAN SOCIAL 


Siguridad den Bario/Veilige Bario’s 

E enfoke pa loke ta siguridad den bario ta basa riba prevencion. 
Ministerio di Husticia y Asuntonan Social ta considera e inversion 
den barionan uno hopi importante, mirando cu ta inverti den e 
parti di prevencion. Manera ta conoci, a haci un estudio enfoka 
riba e calidad di bida di nos hobennan, y esaki a efantisa e 
importancia di percura cu den barionan tin actividadnan pa nos 
hobennan. Pa e motibo aki, ta importante pa inverti den nos 
barionan na un manera sostenibel. Atraves di e inversionnan aki 
ta haci nos barionan menos atractivo pa tur tipo di criminalidad. 
Esaki ta un oportunidad unico pa transforma dicho barionan, 
den barionan cu ta ofrece oportunidadnan na hobennan pero 
tambe na henter comunidad. CEDE Aruba hunto cu Ministerio 
di Husticia y Asuntonan Social lo ehecuta e proyecto aki, 
den cual e meta lo ta pa transforma nos centro di barionan 
a largo plaso. Ademas di Ministerio di Husticia y Asuntonan 
Social e proyecto aki ta conta cu sosten di tres ministerio mas, 
esta; Ministerio di Deporte y Enseñansa, Ministerio di Labor, 
Integracion y Energia, Ministerio di Integridad, Naturalesa, 
Transporte y Cuido di Grandinan. Pues, a base di un maneho 
entre demas Ministerionan como tambe socionan den e sector 
semi-publico y priva, lo presta atencion na un miho mantencion 
di e tiki camponan deportivo y parkenan infantil cu tin, lo crea 
mas programanan recreativo pa hobennan, lo percura pa tin 
miho y mas luz den e barionan, lo percura pa tin mas siguridad 
riba caya pa asina muchanan por hunga mas trankil, y tambe lo 
percura pa bin cu mas “after-school programs” cu contenidonan 
hopi diverso. Di e manera aki, bo por logra haci e programa 
uno mas atractivo pa un grupo mas grandi di hobennan. 


GGZ en verslavingszorg 

Ministerio di Husiticia y Asuntonan Social tin como meta pa logra 
sera un cooperacion mas estrecho entre e departamentonan 
y fundacionnan encarga cu salud mental y adiccion. Pues, 
a base di un plan di presupuesto neutral, ta logrando esaki. 
E intencion aki ta implica e proceso pa un mayor diseño y 
profesionalisacion di ambos tipo di trabou haciendo e proceso 
pa obtene cita uno hopi mas accesibel y mehora e capacidad di 
por haci screening inicial pa loke ta trata “(licht) psychiatrische” 
y preguntanan riba e tema di adiccion. Bisando esaki, a bin cu 
diferente iniciativanan manera un “sociaal veriligheidsberaad” 
cu ta consisti di departamentonan den e veld social cu ta bin 
hunto regularmente pa asina colabora cu otro y asina sostene 
otro pa brinda un miho calidad di cuido na henter comunidad. 


Stichtinghunto 
Ta asina cu na oktober 2020, FMAA y SPD a firma un MOU cu 
e intencion pa uni cu otro den un solo fundacion cu lo yama 
Stichting Hunto. Esaki a nace a base di un vision caminda tur 
dos a mira e necesidad pa haci e cuido cu cada un ta brinda mas 
accesibel y alabes enfoca riba clientenan cu tin un “dubbele 
diagnostiek” cu un atencion specifico pa mucha y hobennan. E 
vision ta pa percura cu clientenan por rehabilita y reintegra bek 
den comunidad door di percura cu e cuido ta accesibel, integral 
y di un calidad halto pa loke ta trata adiccion y salud mental. 
E proyecto aki ta complementa e vision y e plan di maneho 
di Ministerio di Husticia y Asuntonan Social pa motibo cu e 
proyecto aki lo conduci na un reduccion di e fragmentacion cu 
tin den e sector di cuido; reduccion di listanan di espera door 
di amplia e prome linea di cuido y reduccion di e presion cu tin 
riba e cuido mas specialisa. Ya caba a pone e prome piedra pa 
e edificio y dentro di poco e edificio lo keda cla por completo 
pa asina e trabounan mes por inicia. 


Diamars 20 September 2022 


Continuacion ASUNTONAN SOCIAL.... 


Bemoeizorg 

Ta asina cu conseho di minister a aproba 600mil florin pa por 
atende cu e problematica di adictonan ambulante. E fondonan 
aki lo wordo aloca pa stichting FMAA, muy pronto Stichting 
Hunto, hunto cu SPD, pa por ehecuta e proyecto aki, pa na 
un manera responsabel y integral por atende cu e fenomeno 
di adictonan ambulante riba caya. Manera ta conoci, a base di 
e “meerjarenbeleidsplan” di Ministerio di Husticia y Asuntonan 
Social, e proyecto aki di “bemoeizorg”; pues atende cu adictonan 
ambulante na un manera pro-activo riba caya, ta forma parti 
di dje y a wordo anuncia na final di 2021, na momento cu a 
trata presupuesto 2022. E bunita di e proyecto aki ta, cu na 
un manera duradero, lo bay atende cu e aspectonan aki. A 
aloca fondonan cu a wordo aproba pa aña 2022, pues prome 
di September e ekipo di profesionalnan a inicia nan trabounan. 
Na mes momento, e aprobacion aki ta ensera cu e fondonan aki 
lo sigui wordo utilisa den aña 2023, cu e plan pa na aña 2024 
Stichting Hunto mes, haci e peticion a base di nan subsidio 
regular, pa sigui atende cu e fenomeno aki. 


Family Justice Center 

E proyecto di Family Justice Center, a nace pa asina cu na 
momento cu tin un caso di abuso sexual, lo bay trece tur 
expertisio cu ta necesario hunto pa asina por conduci un 
investigacion mucho mas solido. E proyecto di Family Justice 
Center ta un proyecto nobo na unda instancianan hudicial y 
instancianan di ayudo social ta traha mas hopi posibel bou di 
un solo dak y den algun caso hopi mas cerca di otro. Hunto 
ta duna servicio mas completo posibel na victimanan di abuso 
sexual y violencia relacional fisico severo. E instancianan cu ta 
traha hunto den esaki ta entre otro Jeugd- en Zedenpolitie (JZP) 
y Cuerpo Policial (KPA), Horacio Oduber Hospital, Directie 
Voogdijraad, Directie Sociale Zaken, Bureau Sostenemi, 
Openbare Ministerie, Veiligheidshuis y mas partners. 


Plan di maneho Abuso Sexual di Mucha/Mi Mesun Heroe 

E tema di abuso sexual ta un tema cu sigur a ricibi hopi 
atencion den e prome simannan di gobernacion. A base di un 
analisis profundo, a logra constata kico ta haci falta den e parti 
di ley, plan di maneho y materialnan necesario. Ministerio di 
Husticia y Asuntonan Social a tuma e cargo y ta asisti door 
di Departamento di Legislacion y Asunto Huridico, Ministerio 
Publico y Departamentonan di investigacion. E prioridad di mas 
grandi a bay na e educacion di nos profesionalnan, pa asina 
por entrega casonan hermeticamente sera y completo na nos 
corte. Banda di esaki, Ministerio di Husticia y Asuntonan Social 
a wordo aserca pa TeleAruba, cu e propuesta di un programa 
di television educativo pa asina trece conscientisacion contra 
abuso di mucha na Aruba. Despues di a reuni cu varios 
miembronan den e veld social, a toca e turno pa reuni cu Sra. 
Edselyn Figaroa y Sra. Liza Helder, di Fundacion Instituto 
Desaroyo pa Arte y Cultura (FIDAC) kendenan ta e motor tras 
di “Mi Mesun Heroe”. Ora a wak y scucha e presentacion, 
a keda asombra con bon e proyecto ta hinca den otro, y a 
cumpli cu tur rekisito cu a wordo menciona pa e expertonan 
den e veld social. Edselyn Figaroa ta un persona clave den 
e proyecto aki, mirando cu el a bin ta traha dies aña riba e 


proyecto aki. Un proyecto cu el a presenta 16 biaha y na e 
di 17 biaha a haya e oido rotundo di Minsiterio di Husticia y 
Asuntonan Social pa hunto realisa un proyecto di e magnitud 
aki. Manera a wordo menciona, e proyecto aki ta parti den tres 
fase, di cual e prome dos fasenan lo ta 52 episodio educativo 
yena di cancionnan basa riba e buki di Mi Mesun Heroe, cual 
a cuminsa na final di Augustus 2022 pa medio di TeleAruba. 
E di tres fase ta pa lansa e buki di “Mi Mes Un Heroe” na 
scolnan, cual ta consisti di 10 capitulo cuminsando na e parti di 
prevencion y ta caba na e parti curativo. Actualmente, e buki ta 
den revision serca profesionalnan den e veld y psicologonan 
pa asina duna aun mas contenido na e buki aki. Pa e motibo 
aki, ta conta cu sosten di Ministerio di Enseñansa y Deporte pa 
asina por realisa cu e buki aki pronto por drenta scolnan y bira 
parti di e curiculo a largo plaso. 


Departamento di Asuntonan Social 

A trata e proyecto di ICT pa Departamento di Asuntonan 
Social (DAS) den presupuesto 2022 den Parlamento di Aruba. 
DAS ta un departamento cu ta registra hopi informacion, 
sinembargo e sistema cu nan tin ta anticua. Pa hopi tempo no 
a logra actualisa e sistema, pero clientela si a sigui aumenta. 
E sistema actual ta slow y tin menos capacidad di memoria 
cu a consecuencia cu e sistema sa cay y e servicio externo 
y interno ta stanca. Cu aprobacion di e presupuesto a adkiri 
un sistema nobo y moderno, tanto di hardware, computer y 
server, y esaki automaticamente lo mehora e trabou di e 
departamento en general (interno/externo) pero tambe lo 
mehora e servicio cu ta brinda na comunidad. Banda di esaki, 
a renoba henter e edificio di DAS tambe pa asina brinda miho 
servicio na comunidad. 


HUSTICIA 


Husticia ta un team esencial pa Gabinete Wever-Croes ll, 
percurando cu lo inverti den e cadena hudicial. E enfasis di 
e inversion lo no ta limita na cierto departamento so, si no 
lo percura pa inclui tur departamento como igual. Combati 
criminalidad ta e meta principal pa cu e inversiaon, cu e 
enfoce riba, prevencion, detection, persecucion, detention y 
ultimamente re-integracion. 


Organisacion y Personal 

Hunto cu e sindicatonan y departamentonan hudicial, a haci un 
inventarisacion pa asina por tin un miho bista riba loke ta vital 
pa cada departamento. A crea un plan a largo plaso pa loke 
ta trata e compra di tur material, uniform y otro necesidadnan 
cu ta pertenece na e pakete di uniform di personal. Ademas 
di e parti di material, mester tene na cuenta cu e cursonan y 
educacion cu ta necesario pa e personal, pa asina nan no cay 
atrasa den nan promocion. Pa por logra e metanan di e plan di 
maneho y cumplimento di regulacion y leynan di organisacion 
y personal, e participacion di e syndication ta esencial. 
Ministerio di Husticia lo percura pa stimula e cooperacion a 
base di palabracionnan concreto y encuentronan structura, 
unda por formalisa esaki den un comision. 

Continuacion ASUNTONAN SOCIAL.... 


Jeugd en Zeden Politie 

A firma un MOU conhuntamente cu Jeugd en Zeden Politie 
(JZP), tres psicologo cu ta traha na Centro Ortopedagogico 
(OC), KIA, Directie Voogdijraad, y Family Justice Center (FJC). 
Di e forma aki ta bay garantisa cuido y guia pa e victima, y na 
mes momento lo percura pa un calidad halto di investigacion. 
Un momento hopi importante pa Ministerio di Husticia y 
Asuntonan Social, mirando cu e MOU aki ta muestra di e 
motibo pa kico a scoge pa pone e dos ministerionan aki hunto. 
Cu e MOU aki, ta logra pa diferente profesionalnan di e parti 
hudicial como tambe e parti social traha hunto pa asina trata 
un problematica grandi cu pais Aruba ta confronta. Algun luna 
atras a scoge specificamente pa percura cu no solamente e 
Zeden Rechercheurs haci e opleiding di “studioverhoor”, pero 
tambe profesionalnan di e otro instancianan, pa asina percura 
cu dos aspecto den cuadro di e problematica aki por haya su 
debido atencion. 


BRA 


SAT ONA 


Oe ; 


Kinterview 

E parti mas importante pa atende cu casonan di abuso sexual 
ta e investigacionnan cu ta wordo conduci. Esaki ta algo cu a 
wordo vocifera door di “Orde van Advocaten”, cu a yega di splica 
na parlamento cu locual ta parti di nan trabou, ora ta trata nan 
defensa den un caso asina ki, ta desacredita e investigacon 
cu ta wordo conduci. Pa medio di haci miho investigacionnan 
y percura pa esakinan ta hermeticamente sera, ta permiti cu e 
inversionnan aki ta di balor agrega. Pues den cuadro di esaki, 
e opleiding di “verhoor di minderjarigen" unda a capacita 12 
profesional di diferente departamento pa por conduci miho 
investigacion den casonan di abuso sexual a keda cla, pues 
ful “Jeugd&Zeden Politie” (JZP), e diferente psicologonan di 
Orthopedagogisch Centrum, Directie Voogdrijraad y KIA a 
keda certifica. 


Edificionan KPA 

Pa loke ta e edificionan di KPA, a renoba algun di e wardanan 
por completo, y a haci trabou di mantencion na otronan. Esaki 
den cuadro di garantisa e siguridad di e Agente Policial, 

Na Maart cu a pasa a tuma luga un mantencion extenso 
na warda di polis na Wilheminastraat, esaki a bin despues 


cu Sindicato di Polis di Aruba (SPA) a trece e problema aki 
padilanti, di cual a tuma accion mesora. Sinembargo, e ta un 
situacion cu tin mester di atencion continuo, pa e motibo aki 
tambe, manera SPA tambe sa, tin un persona na ministerio di 
Husticia y Asuntonan Social cu ta e punto di contacto directo pa 
cu Cuerpo Policial y esaki ta conta cu e atencion di ministerio. 
E solucion aki ta uno a corto plaso, e solucion a largo plaso ta 
ensera cu Cuerpo Policial lo muda for di Wilheminastraat, y lo 
wordo ubica den e proyecto nobo na e edificio di Ex-Codemsa, 
den e futuro cercano. Asinta cu SPA na varios ocasion, caminda 
a splicanan tocante e proyecto di Ex-Codemsa extensivamente, 
tambe a indica den cuanto tempo esaki lo bay tuma luga. Otro 
luna si tur cos ta bon, y manera SPA tambe a wordo informa, 
lo entrega e concepto di ley aki na Parlamento di Aruba pa e 
por wordo trata. Unabes esaki wordo aproba pa Parlamento, e 
trabounan por inicia, a traves di APFA. 

Proyecto Ex-Codemsa 

E proyecto aki ta importante, pa motibo cu ora ubica e diferente 
departamentonan di husticia bou di un solo edificio, esaki lo 
percura pa procesonan ta miho alinia pa trabounan por wordo 
miho ehecuta, tambe lo percura pa brinda un miho servicio na 
henter nos comunidad. Locual tambe ta hopi importante, ta cu 
lo percura pa e trahadonan tin e espacio y circunstancianan 
necesario pa por haci nan trabounan, locual nan tin derecho 
riba dje. Nan condicionnan di trabou lo ta hopi mas miho di 
locual nan ta actualmente. 


Por ultimo, e Mandatario a indica di a ricibi e draft final, den 
cual a delinia e necesidadnan di cada departamento. Pronto lo 
bay entrega y presenta esaki na APFA, pa di e forma ey, mas 
tarda den luna di Mei, por presenta e concepto di Ley pa cu 
esaki den Parlamento di Aruba, pa asina e proyecto aki por 
wordo aproba y pa e trabounan mes por cuminsa. Di e forma 
aki, e trahadonan lo por traha bou di circunstancianan hopi 
mas miho, y lo por brinda un miho servicio na nos comunidad. 
Adicionalmente, e proyecto aki lo percura pa baha gastonan, 
cual lo resulta cu por bay haci hopi mas cu e recursonan limita 
cu nos tin. 


APFA ta doño di e edificio caminda ex-codemsa tawata, y lo 
renoba y reconstrui esaki pa ubica tur e departamentonan. 
Te cu aworaki e departamentonan cu lo muda ta Immigracion 
Aruba, Cuerpo Policial Aruba, Cuerpo Especial Arubano y 
Bureau City Inspector. E planificacion di e proyecto aki ta pa 
fin di luna aki tur e necesidadnan, e Programma van Eisen, di 
e departamentonan wordo entrega. Ministerio ta contestando 
e preguntanan di Raad van Advies riba e concepto di Ley pa 
asina por entrega esaki na Parlamento dentro di poco. 


E proyecto aki ta beneficioso pa diferente motibo. Trahadornan 
lo haya un edificio moderno y nobo for di cual nan ta traha, ta 
consolida diferente huurnan, ta ubica departamentonan hunto, 
cual ta baha gasto, procesonan lo ta mihor delinea. Y aworaki 
ta haya un edificio cu ta tene cuenta cu tur necesidad specifico. 
Pa fin di luna lo ricibi tur e informacion di e departamentonan, 
pa finalisa e contestanan pa raad van advies. Minister Tjon, ta 
wak bek riba un reunion positivo cu e hefenan di e diferente 
departamentonan. 

Continuacion ASUNTONAN SOCIAL.... 


ICT project KPA: Mobile ACTPOL App y Data Terminals pa 
Cuerpo Policial 


Minister di Husticia y Asuntonan Social Sr. Rocco Tjon 
conhuntamente cu Sra. Irma Gordon Waarnemend Korpschef 
KPA y Sr. Cleotis Chong represensante di ACTS, a lansa e 
ACTPOL App. Sr. Tjon a anuncia e lansamento oficial di parti di 
KPA pa cu e ACTPOL App cu na mes momento a keda activa. 
Segun e mandatario, esaki ta un momento hopi importante 
den cual informacion ta bay wordo miho utilisa y ta bay bira 
mas accesibel tambe pa tur e agentenan policial cu ta traha 
riba caya. 


Pa por haci uso di e ACTPOL App e agentenan policial lo 
ricibi un smart phone, di cual e App lo tin dos funcionalidad 
hopi importante. Di un banda e agente policial a traves di e 
smart phone aki lo tin acceso na tur informacion disponibel pa 
por controla autonan, por ehempel, pues no lo depende mas 
netamente di un “centrale meldkamer”. Di otro banda, e App 
tin como funcionalidad tambe pa comparti informacion clave, 
pa ora di bay un asistencia. Di e forma aki e agentenan policial 
por haya tur informacion necesario cu nan tin mester pa asina 
por atende cu e asistencia aki na un manera hopi mas sigur pa 
nan mes, como cu a traves di e mobile App nan por haya sa e 
historia tambe di e adres cu nan ta bay bishita. 


E introduccion di e ACTPOL App ta un paso hopi importante 
pa combati criminalidad como cu lo haci uso mas eficiente di 
informacion y inteligencia. Segun e Mandatario, loke ta mas 
importante, ta cu a traves di e App aki e ta bira posibel tambe pa 
eleva e siguridad di cada agente policial cu ta haci nan trabou 
riba caya. Na mes momento, ta importante pa menciona cu 
esaki ta un proyecto piloto, pues e ta e prome paso pa loke ta 
trata e tematica aki. Como un proyecto piloto, dentro di 3 luna, 
tur e agentenan policial cu ta bay haci uso di e funcionalidad 
aki, lo duna nan feedback pa asina e version aki por wordo 
adapta pa asina por introduci e version final. 


Durante e prome kwartaal di aña 2022, lo cuminsa cu un 
otro proyecto piloto caminda cu lo bay introduci e “Mobile 
Data Terminals”, pues lo bay instala laptops y printers den e 
autonan di polis tambe, caminda informacion lo bira mucho 
mas accesibel pa tur nos agentenan policial. E proyecto aki, 
muy en particular tin un toke adicional na dje, caminda tambe 
por brinda un miho servicio na tur nos ciudadanonan di pais 
Aruba. 


Tercer Radar pa Aruba 

Ministerio di Husticia y Asuntonan Social ta tene reunionnan 
strategico cu cada departamento cu ta encarga cu siguridad na 
nos frontera. Ta trata di e “strategisch grens overleg” caminda 
ta haci uso di e reunionnan aki pa delinea procesonan. E caso 
specifico aki ta demostra un bes mas e importancia di tecnologia 
pa pais Aruba. Bisando esaki, Minister Tjon a anuncia cu e 
di tercer radar ya caba a wordo adkiri, y lo wordo manda pa 
Aruba dentro di poco, pa asina por tin un radar extra. Na mes 
momento, ta trahando riba proceduranan pa por adkiri un di 
cuater radar pa asina por percura cu mas y mas e siguridad na 
nos frontera por wordo eleva. 


Banda di esaki, tin diferente proyectonan andando pa loke 
ta e “plan van aanpak” di e “versterking grensveiligheid” den 
colaboracion cu Hulanda, caminda no ta enfoca solamente 
riba e parti tecnologico pero tambe ta enfoca riba e parti di 
procesonan y investigacionnan, cual ta un parti hopi importante. 


Por ultimo, e mandatario a splica cu e caso specifico aki ta 
den man di e unidad di crimen organisa caba, pa asina e 
investigacion por cana su caminda segun proceduranan 
stipula y asina determina kico ta e netwerk akinan na Aruba cu 
ta facilita esnan cu ta comete e acto aki. Pues, den cuadro di e 
investigacion cu ta andando, minister Tjon a manda palabranan 
di elogio na henter e personal di Kustwacht cu a percura pa 
esaki por tawata posibel. 


Brandweer Aruba 

Brandweer Aruba ta un departamento cu pa hopi tempo a 
wordo enfrenta cu retonan grandi riba diferente aspectonan 
infrasrtuctural pero tambe den recursonan necesario pa por 
eherce nan trabou na un manera sigur, teniendo na cuenta 
nan propio siguridad. Conhuntamente cu Management Team, 
Sindicato di Brandweer Aruba esta; SINBA, pero tambe e 
personal, por bisa cu a logra yega na e meta stipula. A ricibi 
trucknan nobo pa completa e fleta di Brandweer y tambe tin 
varios opleiding y bevorderingen cu a tuma luga y lo sigui tuma 
luga den e temponan nos dilanti. 


E condicionnan bou cual Brandweer Aruba tawata traha aden, 
no tawata adecua y tawata un peliger pa nan propio siguridad. 
Pa e motibo aki, den e plan di maneho di ministerio di Husticia 
y Asuntonan Social, e personal ta keda central, pues e ta 
importante pa nan tin e hermentnan pa por eherce nan trabou 
na un manera sigur pa nan mes. Pa cual motibo a percura pa 
busca material pa cada bombero. 


Conseho di Minister a aproba e suma di 2.2 miyon florin cu 
tawata falta pa por finalisa e compra di e cuater trucknan asina 
completando e fleta di e trucknan, y sigurando esaki pa e 
añanan binidero. Adicionalmente, nan a ricibi bluspakken, cual 
ta inclui “ademluchtapparatuur” nobo pa cada Bombero cu un 
“lifespan” largo, asina percurando cu pa e añanan nos dilanti 
e bomberonan ta bon ekipa pa loke ta “ademluchtapparatuur”. 
Ademas di esaki, nan a ricibi uniform, laarzen, handschoen y 
helmnan nobo. Pa loke ta e diferente trucknan nobo cu a wordo 
aproba, por bisa cu esakinan, cu ta cuater truck adicional di esun 
cu a wordo busca e aña ki caba, ta den proceso di produccion 
y lo dura algun luna prome cu nan por wordo entrega. 


Personal Brandweer 

Banda di e aspecto di material, e posicion huridico di e 
trahadonan ta hopi importante tambe, pues por bisa cu e 
bevordering di cada trahado a bay Gobernador pa wordo 
firma. Esaki ta un bon noticia pa tur e personal di Brandweer 
Aruba cu pa hopi aña mester a warda riba nan bevordering, 
rechtspositie y landsbesluit. Tambe a haci palabracionnan cu e 
compania Americano pa loke ta trata e training pa cu personal 
di Brandweer, mirando cu e ultimo training pa loke ta trata e 
aspecto aki ta data bek na aña 2007, cual ta indica cu pa hopi 
aña no tawata tin e training adecua pa personal di Brandweer. 


RESUMEN 


UN ANA DITRABOU | Minister di Enseñansa y Deporte 

LOGRONAN DEN PROME ANA DI 
MINISTERIO DI ENSENANSA Y DEPORTE 


Aruba ta traspasando den retonan grandi saliendo for di 
un Pandemia y memey di e guera di Ukrania y Rusia cual 
ambos a impacta mundo henter. 


No obstante esaki gobernacion a continua y goberna den 
un crisis mundial ta keda dificil, pero cu boluntad, cu amor 
patria, cu guia di nos Señor y sosten di nos pueblo nos a 


LOGRONAN 
DEN ENSENANSA 


INSTRUCTORNAN DI LANDAMENTO 

Aaloca e 22 instructornan bek den tempo record cu un contracto 
di 1 afia durante afia 2021 y recien a firma un contracto di 5 
afia cu tur instructornan di landamento. Un proyecto cu a inicia 
desde januari 1993 y ta cumpli 30 aña otro aña. Pa prome 
biaha a logra un contracto pa e instructornan. 


33 ALUMNO DI EPB 

Momento nos a tuma over, a hereda 33 alumno di EPB sin 
un cupo na scol como e maneho anterior no tabata permiti 
‘overuren’ na docentenan. 

Nos a haci ahustacion inmediatamente y a habri dos extra klas 
y mesora a aloca e 33 alumnonan bek na scol brindando nan 
oportunidad na enseñansa cual ta cuadra tambe cu e maneho 
y vision di gobierno. 


EMMA SCHOOL 

Momento a tuma over a encontra Emma School cu problematica 
di WIFI y mesora a tuma accion pa remedia y drecha e situacion. 
Alabes a encontra un otro problematica di un instructor cu 
mester atende e alumnonan pa cu transporte y a corigi esaki 
inmediatamente. 


BIBLIOTECA NACIONAL ARUBA 

A inverti 400 mil florin den dos airco grandi esta dos “chiller 
unit’ di 60 ton cada un pa drecha e situacion di airco na e 
biblioteca. Den e luna aki e dos ‘chiller unit’ ta yegando y lo 
wordo instala mesora. 


AVONDHAVO 
A aloca fondonan necesario pa acomoda dos extra klas. 


logra concretisa logronan importante na bienestar general 
di nos pais durante e prome aña di gobernacion di Gabinete 
Wever - Croes Il cual a culmina dia 20 di september. 


Como Minister di Enseñansa y Deporte di e prestigioso 
Gabinete aki mi kier a repasa y comparti parti nan importante 
di e prome aña di trabou. 


SINT ALOYSIUS SCHOOL 

Un suma di 2 miyon florin a wordo aloca y traspasa pa SKOA 
invertiendo asina den renobacion completo di dicho scol, 
edificionan, traha baño nobo, gymzaal, drecha parti coriente 
y speelplaats. Na inicio di aña 2023 St Aloysuis lo muda pa su 
scol ful renoba bek y lo termina un huur di 400 mil pa aña cual 
lo wordo inverti na miho forma den enseñansa. 


NATIONAL STRATEGIC PLAN 1 (NSP 1) 
A inverti 1.2 miyon pa renoba, modernisa y innova 12 opleiding 
den beroepsonderwijs, 4 EPB, Niveau 1,2 y 8 EPI Niveau 3,4. 


COMISION PA MANEHO DI IDIOMA 

Di acuerdo cu recomendacion 2 di e Doorlichting Rapport 
di Inspectie Hulanda y Aruba: Mester scoge un ‘Duidelijke 
Taalbeleid’: A inicia desde maart 2022 cu dos proyecto hopi 
importante y innovativo pa cu enseñansa: 

1. E comision ta investigando, reuniendo cu tur stakeholders pa 
por presenta un rapport final december proximo riba‘Taalbeleid’ 
esta e maneho di idioma. 

2. Educacion di cultura: Tambe tin un comision atendiendo cu 
esaki. 


PROYECTO PA MODERNISA NOS LEYNAN DI ENSENANSA: 

E leynan di ensefiansa ta hopi anticua e.o. LV kleuteronderwijs, 
LV basisonderwijs, LV voortgezetonderwijs y LV Hoger 
Onderwijs. No tin ley pa beroepsonderwijs tampoco tin un ley 
Wet op Toezicht (WOT) di cual Inspectie Onderwijs tin mester 
pa controla e calidad di enseñansa, alabes no tin un LV Special 
Onderwijs. 


Na luna di maart a forma un comision lidera pa profesor di 
Hulanda sr. Luitsen de Vries cu ta reuniendo cu tur ‘stakeholder’ 
den enseñansa pa actualisa leynan existente como traha 
e leynan cu falta. Trabounan a inicia y Startnotitie Beroeps 
Onderwijs y Wet op Toezicht a wordo entrega. 

PROYECTO DI DATA: REGISTRATIESYSTEEM PA KENGETALLEN 
RECOMENDACION 1 DI E DOORLICHTING RAPPORT: 

A inicia un proyecto pa conecta tur scolnan na Aruba riba 
un solo sistema na Departamento di Enseñansa pa asina 
Gobierno por tin ‘realtime’ data y por tuma decision riba 
maneho atrabes di data. Nos ta den pleno ehecucion y pa 
2023 esaki ta cla y ta ‘up and running]. 


PROYECTO FINANCIAMENTO DI ENSEÑANSA, ORGANISA UN 
SISTEMA EFICIENTE Y TRANSPARENTE, RECOMENDACION 10 DI 
E DOORLICHTING RAPPORT 

Nos a contrata un Register Accountant kende ta trahando riba e 
recomendacionnan die Doorlichtingrapport pa crea un sistema 
mucho mas eficiente y transparente cu traha e reglanan y 
‘schriftelijke afspraken’ acopla na e ley unda tur ‘stakeholders’ 
lo mester carga nan responsabilidad debidamente. 


PEL: PLATAFORMA DI ENSEÑANSA Y LABOR 

A instala e comision PEL esta e Plataforma di Enseñansa y 
Labor kendenan ta trahando cu tur ‘stakeholders’ pa asina 
por deliña e necesidadnan den mercado di labor y acopla nos 
enseñansa dirigi riba e necesidadnan den e mercado laboral. 


OAA: OPENBAARE AVONDLEERGANG ARUBA 

1. Aaloca 600 mil florin na DPS. Partner ROVC di Hulanda 
2. Na luna di september OAA ta habri bek den un bachi nobo 
cu opleidingnan nobo. 


DOCENTENAN DI PAPIAMENTO 
E suma di 330 mil florin a wordo aloca pa aporta pa tuma 
docentenan di Papiamento na DPS. 


REINA BEATRIX/ PASO PA FUTURO 

Desde 2014 scol Reina Beatrix a wordo saca for di nan edificio 
original y a wordo aloca den tres diferente edificio na Seroe 
Blanco, YMCA Dakota y un kleuter ta na Paso pa Futuro. Den 
pleno dialogo cu Paso pa Futuro y pa eficiencia a logra un 
intercambio di edificio den luna di juli ultimo. 

Reina Beatrix a inicia su aña escolar nobo cu 15 klas bou 
di un solo dak den e edificio di Paso pa Futuro 315 alumno, 
mientras Paso pa Futuro a pasa ocupa e edificio na Seroe 
Blanco unda antes Reina Beatrix tabata cu alrededor di 100 
alumno. Alabes a logra termina e huur na YMCA Dakota y 
asina safe mas placa pa inverti bek den enseñansa. 


COLEGIO LAURA WERNET PASKEL 
A renoba y cambia bentananan anticua di ‘solid’ alumino pa 
bentana di glas unda awor a trece visualidad paden y pafor di 
e klas cual antes no tabata existi. 


SCOL KUDAWECHA 
A instala dos airco nobo pa e koffie kamer. 


SCOL BASICO DORNA SOL 
Pa prome biaha scol basico Dornasol ta wordo inclui den 
proyecto di landamento escolar. 

Na december 2021 a drecha e pump y filternan temporalmente 
y e piscina ta ‘up and running’ preparando den futuro pa inverti 
den un sistema nobo. 


Hunto cu FIFA y AVB nos ta hopi avansa pa yega na un 
preferential User Agreement pa cu stadion Frans Figaroa na 
Noord. A traves di e acuerdo aki FIFA lo inverti mediante AVB 
e suma di 2.4 miyon florin pa cambia yerbe y drecha luznan di 
dicho stadion pa asina por tin e stadion aki bek aproba y permiti 
Aruba su seleccion hunga bek su weganan international na 
cas. Alabes ta bin un extra inversion pa alrededor di 5 cancha 
mas inicialmente haya yerbe artificial. 


A inverti 200 mil florin den proyecto di LED Light ultra moderno 
pa henter e pista di Palomarga. Luznan a yega caba y ta den 
fase pa instalacion. 


Na luna di juni mas di 800 alumno di scol preparatorio, basico 
y avansa a participa durante 1 siman largo den 8 diferente 
disciplina. WE Aruba ta pa promove deporte bou di nos 
alumnonan di scol banda di esaki deporte ta crea amistad y ta 
trece hopi positivismo cune sin lubida cu e ta sano. Deporte ta 


Minister Endy Croes su deseo y empeño ta pa 
soluciona problematicanan mas tanto posibel, crea 
espacio pa trankilidad, pas y mehoracion den e tereno 


fomenta union y alegria. 


Hunto cu stakeholders; Johan Cruyff Foundation, IBISA, FFD, 
FCCA, AVB y Ministerio di Deporte a drecha e cancha di futbol 
y a compromete pa mantene e parke den bon condicion pa e 
hobennan por practica nan deporte. 


A extende e acuerdo cu Stichting Run in the Sun pa un periodo 
di tres aña te 2025 


A logra re-negocia un contracto nobo pa FLPD cu Canadian 
Bank Note unda a trece e maneho di Lotto bek den man di 
Aruba y beneficionan extra pa nos deportistanan 


Despues di dos aña Premio Excelencia den Deporte a reconoce 
atletanan cu mas a destaca den nan deporte durante aña 2019 
y 2021. 

Un total di 141 atleta nomina. Tambe a rindi homenahe na 10 
baluarte deportivo cu a dedica gran parti di nan bida den deporte 
di Aruba. Pa prome biaha ta introduci e categoria di ‘Ekipo 
di Aña’ pa asina duna oportunidad husto na federacionnan 
colectivo pa por competi pa e premio. 


Container cu material a yega y den luna aki trabounan ta 
continua pa finalisa e proyecto. 


di ensefiansa y deporte. Gabinete Wever-Croes Il ta 
cla pa sigui traha, realisa proyecto, diversifica nos 
economia pa Aruba sigui desaroya. 

UN ANA DITRABOU | Minister di Labor, Energia y Integracio 

II, Minister di Labor, Energia y Integracion Glenbert Croes a 
resalta algun trabou cu a bin ta eherciendo na bienestar di 
henter comunidad riba diferente tereno. 


Labor 

Den cuadro di maneho laboral, diferente esfuerso a wordo 
haci cu ta conduciendo cu desempleo ta bahando. Esaki ta un 
señal cu ta riba bon caminda. Un otro noticia importante ta, cu 
ta preparando pa e aumento di salario minimo cu ta tuma luga 
na 2023. 


Minister Croes a sigui splica cu e esfuersonan riba tereno 
laboral ta pa percura pa pone nos hendenan bek na trabou. 
Pesey ta sumamente contento cu e inversionnan cu ta haciendo 

den enseñansa pa empleo. Pronto lo anuncia e enseñansa pa 
empleo nobo y renoba, unda nos trahadonan y hobennan lo 
pasa nan curso pa asina nan por upgrade nan mes pa ta mihor 
trahado y pa ta mas efectivo riba e mercado laboral. 


Energia 

Riba tereno di energia Minister Croes a anuncia cu actualmente 
ta den pleno ehecusion di e proyecto di Eagle LNG. Pronto 
lo bisa ayo na “Heavy Fuel Oil” (HFO) cual ta un di e 
factornan cu ta conduci na aumento di prijs di awa y coriente. 
Consecuentemente lo logra baha prijs di awa y coriente 
y percura pa cuida medio ambiente, door di minimalisa e 
emicionnan di CO2. E cambio aki pa gas, lo tuma luga na WEB 
aki 30 luna mas tarda. 


y 
5 i no, ca 


Cu e mehoracion di eficiencia den nos companianan di Utilidad cu proyectonan manera RECIP4/SWRO3, 
lo logra reduci uzo di combustible (HFO) pa produccion di electricidad di 3.679 Bbl/dia, na mas o menos 
2.800 Bbl/dia. 


Y despues di logra un transicion di mas o menos 50% pa energia renobabel, reduci e uzo di combustibel 
ainda mas te cu menos di 2.000Bbl/dia pa 2030. 

UTILITIES ARUBA' 


supe 


o Energia pagabel, sostenibel, duradero y limpi pa compania- y 
hogarnan na Aruba. 


> Reduccion di emision di CO? cu 45% na aña 2030 pa un medio 
ambiente sostenibel pa cumpli cu e meta di Nacionnan Uni pa 
combati efectonan di calentamiento global cu 1.5° C. 


) Logra cumpli cu e tratado di Paris pa aña 2050 unda Aruba 
tambe ta contribui na un medio ambiente sostenibel. 


' 
Ademas, trabounan ta andando pa percura pa reactiva henter 
e zona di refineria cu industrianan di energia cu tecnologianan 
moderno, operando a base di gas, teniendo cuenta cu medio 
ambiente. Banda di diferente cupo di trabou cu esaki lo crea, 
e proyecto aki lo stimula desaroyo economico di nos pais y 
aumenta entrada di caha di gobierno. 


Pues e proyectonan riba zona energetico, hunto cu e desaroyo 
turistico cu lo tuma luga na San Nicolas, lo percura cu San 
Nicolas lo ta e centro di e siguiente boom economico cu lo 
trece bonansa economico pa henter Aruba. 


Integracion 

Riba tereno di integracion, Minister Croes a expresa cu e 
ta comprometi na percura pa e procesonan na Dimas di 
integracion y di maneho di admicion di stranheronan, tuma 
luga na un forma mas eficiente, mas humano, mas corecto y 
mas transparente. 

Tin pleno confiansa cu DPL y DIMAS hunto, trahando den bon 
cooperacion cu otro, lo logra ‘fuel’ e recuperacion economico 
di nos pais mas ainda, Minister Cros a bsa. 


Pa conclui, Minister Croes como Minister di Labor, Energia y 
Integracion formando parti di Gabinete Wever - Croes Il a duna 
di conoce di ta orguyoso di locual por a realisa pa comunidad 
durante apenas 1 aña di gobernacion. Alabes ta sigui cu e 
compromiso pa cumpli cu expectativanan na bienestar di 
henter pueblo. 


— 

Gabinete Wever-Croes || 

«Goberno- Crisis tras di crisis, 
reto tras di reto 

Cu hopi determinacion, fe y trabou duro, 

Gabinete Wever - Croes ll ta trahando pa 

recupera nos dushi isla Aruba. 


Gobierno no por haci esaki su so y ta conta cu 


sosten di comunidad pa hunto nos lanta 


Aruba 

